Държавен вестник, бр. 61, 2011 г., стр. 25

БРОЙ  61	
Д Ъ Р Ж А В Е Н  В Е С Т Н И К 	
СТР.  25  
4. е лишено от правото да упражнява 
определена професия или дейност съгласно 
законодателството на държавата, в която е 
извършено нарушението;
5. има наличие на непогасени частни за­
дължения към държавата, изброени в чл. 3, 
ал. 7 от Закона за Националната агенция за 
приходите.
(6) Когато членове на управителните ор­
гани са юридически лица, изискванията на 
ал. 5 се отнасят до техните представители в 
съответните управителни органи.
(7) Не могат да кандидатстват за участие 
в предоставянето на помощ за развитие лица:
1. при които член на управителен или кон­
тролен орган, както и временно изпълняващ 
такава длъжност, включително прокурист или 
търговски пълномощник, е свързано лице по 
смисъла на § 1, т. 1 от допълнителната разпо­
редба на Закона за предотвратяване и установя­
ване  на конфликт на интереси с ведомството, 
администриращо съответния проект, или със 
служители на ръководна длъжност в неговата 
организация;
2. които са сключили договор с лице по 
чл. 21 или 22 от Закона за предотвратяване 
и установяване  на конфликт на интереси.
(8) Изискванията на ал. 5 се отнасят и до 
лицата, които са упълномощени да предста­
вляват кандидата за получаване финансиране 
на дейности по линия на помощта за развитие.
Чл. 24. (1) Средствата за официалната 
помощ за развитие се предвиждат по бюдже­
та на Министерството на външните работи 
със закона за държавния бюджет за съот­
ветната година в съответствие с текущата 
Средносрочна програма за помощ за разви­
тие и хуманитарна помощ с изключение на 
средствата, предвидени за членски вноски в 
Европейския съюз и в други международни 
организации, които се изплащат от други 
министерства и ведомства.
(2) Предоставените средства по бюджета 
на Министерството на външните работи за 
официална помощ за развитие не могат да 
бъдат използвани и пренасочвани за други 
програми и разходи на Министерството на 
външните работи.
(3) Предоставянето на средства на други 
ведомства във връзка с финансирането по 
линия на официалната помощ за развитие се 
извършва по реда на чл. 34, ал. 2 от Закона 
за устройството на държавния бюджет.
(4) Българският бизнес и гражданското 
общество могат да предоставят средства за 
помощ за развитие.
Чл. 25. Министерството на финансите съ­
гласува използването на различни финансови 
инструменти при оказването на българската 
помощ за развитие.
Чл. 26. (1) Министерството на външни­
те работи осъществява мониторинг върху 
предоставянето на помощта за развитие и 
хуманитарната помощ.
(2) Ангажираните в предоставянето на 
помощ за развитие и хуманитарна помощ 
ведомства и представители на гражданското 
общество, бизнеса и местните власти предос­
тавят необходимата информация във връзка с 
осъществявания мониторинг по ал. 1.
Чл. 27. (1) Българската помощ за развитие 
се отчита в съответствие със съществуващите 
международни донорски механизми в рамките 
на Комитета по помощта за развитие на Ор­
ганизацията за икономическо сътрудничество 
и развитие, Европейския съюз и др.
(2) Министерството на външните работи 
предоставя съответната информация в рамките 
на международните механизми по ал. 1, като 
министерствата и ведомствата, участващи в 
осъществяването на българската помощ за 
развитие, му предоставят за целта нужната 
информация.
(3) Министерствата и ведомствата на 
Република България, които участват в осъ­
ществяването на програми за сътрудничество 
с развиващи се страни, предоставят на Минис­
терството на външните работи информация 
относно компонентите на тези програми, 
които могат да се смятат за предоставяне на 
помощ за развитие и хуманитарна помощ.
Чл. 28. (1) Участниците в предоставянето 
на българската помощ за развитие публикуват 
информация за извършената от тях дейност.
(2) Министерството на външните работи 
публикува на електронните си страници в 
интернет средносрочните програми за помощ 
за развитие и хуманитарна помощ, средно­
срочните програми по страни партньори, 
средносрочните отчети, годишните план-
графици, годишните отчети за българската 
помощ за развитие и средносрочните отчети 
за помощта по страни.
(3) Министерството на външните работи 
и съответните ведомства, ангажирани в 
предоставянето на българската помощ за 
развитие, публикуват на електронните си 
страници в интернет информация за осъ­
ществяваните програми и проекти, включ­
ваща дейностите, основните участници и 
параметри на бюджета.
(4) Министерството на външните работи и 
другите министерства и ведомства, участващи 
в предоставянето на българската помощ за 
развитие, предприемат допълнителни мерки 
за популяризиране на целите, задачите и ре­
зултатите от осъществяването на българската 
политика за развитие в страната и в чужбина.
Допълнителна разпоредба
§ 1. По смисъла на постановлението: